Omnibus presentes litteras inspecturis, officialis curie Senon. salutem. Inter abbatem et conventum Sancti-Remigii Senon., ex una parte, et Guillermuem de Ordone, Petrum lo Jai et Thomam, fratrem ejus, milites, ac omnes homines eorumdem militum de Eschegiis, ex alia, questione suborta super hoc quod dicebant dicti abbas et conventus quod ad molendinum eorum de Eschegiis dicti homines per bannum molere, et si alibi molerent coram dicto abbate justiciam exhibere et emendam facere tenebantur, sicuti in autentico bone memorie Guidonis, quondam Senon. archiepiscopi, continetur, dictis etiam hominibus contra memoratos abbatem et conventum proponentibus quod in nemore de Warelliis panagium habebant sub tali consuetudine quod pro porco qui annum non compleverat solum denarium, et pro illo qui annum compleverat duos tantum denarios solvere tenebantur; dicentibus etiam militibus supradictis quod ad molendinum dictorum abbatis et conventus de Eschegiis, sine moltura molere debebant; parte utraque peticionem alterius penitus denegante; tandem, post longam altercationem super premissis, inter dictas partes amicabiliter compositum est in hunc modum: quod dicti milites ad dictum molendinum sine moltura molere non poterunt, per bannum tamen molere non cogentur. Homines autem memorati isti, videlicet quorum inferius subscripta sunt nomina et heredes eorum, in perpetuum, ad illud molendinum per bannum molere tenebantur. Si, vero, contigerit pro defectu aque, vel pro incendio, vel pro alio casu quod ibi homines habere necessaria non possint, ibunt ad molendina memorate ecclesie de Pontibus, vel de Varelliis, et ibi dabunt de annonis suis ad consuetudinem molendini de Chigi; et si quis eorum bladum suum alibi miserit vel detulerit, hoc delato per querimoniam molendinarii, ad dictos milites vel eorum majorem, si per duos testes convictus fuerit qui hoc fecerit, duas molturas solvere tenebitur, unam pro moltura et alteram pro emenda, et compellentur a militibus vel eorum majore ad perhibendum super hiis testimonium veritati quotquot de hominibus militum jam dictorum fuerunt nominati. Si, vero, testes non habuerit molendinarius, fides adhibehitur ipsius juramento, nisi alius per juramentum suum voluerit se purgare, et tunc similiter duas molturas solvere tenebitur convictus, unam pro moltura et aliam pro emenda; et nisi infra mensem post factam querimoniam faciant hoc fieri milites sepedicti, vel eorum major, ex tunc licebit abbati dictos homines cohercere et citare coram se, et capere de rebus eorumdem, secundum quod in dicto autentico bone memorie Guidonis, quondam archiepiscopi Senon., continetur. De panagio, vero, supradicto duos tantum denarios dicti homines, pro porco quolibet, exceptis lactantibus, solvere tenebuntur. Hii, vero, sunt qui compositionem supradictam voluerunt et concesserunt, et eam se firmiter servaturos, in perpetuum, fide prestita, promiserunt: Petrus li Jais, miles, et homines ipsius: Petrus major; Thomas Corsarz; Hernaudus; Gaurinus, filius Nemerici; Haymonins; Maria de la Plainche; Hersendis Selegnete; Gaurinus de Clauso; Auburgis, filia Erici; Benedicta, relicta Barderii; Helisabeth, relicta Guillermi; Theobaudus, frater Petri, majoris; - Guillermus de Ordone, miles et homines ejus: Dionisius de Fonte; Guibertus Borteaus; Guillermus dou Haie; Petrus Tuez; Aremburgis de Puteo; Deelina Champegnoise; Clemens, frater Petri, majoris; Agatha Laubrenee; Helluisis, filia Nemerici; Renardus, major; Felix, filius Bernerii; Petrus Boiliers; - Thomas li Jais, miles et homines ejusdem: Petrus, filius Dyonisii; Ansellus Furnerius; Guarnerius de la Rue; Thomas, major; Joibertus, filius Gileti et Ericus. In cujus rei memoriam et testimonium presentes litteras annotari et sigillo curie Senon. fecimus roborari. Actum, anno Gratie millesimo ducentesimo vicesimo-secundo, mense septembri.